যে ধরনের কাজে একই প্যাটার্ন বার বার ঘুরে ফিরে আসে সেখানে অনুশীলন খুবই কাজের। কিন্তু সব ক্ষেত্রে অনুশীলনের মাধ্যমে সফলতা পাওয়া সম্ভব নয়। কিছু কিছু কাজ আছে যেখানে উদ্দেশ্য ও লক্ষ্য সময়ের সাথে পরিবর্তিত হয়। ঐরকম ক্ষেত্রে একই কাজ বার বার করা সফলতার অন্তরায়ও হতে পারে! এ ধরনের কাজ হলো ছবি আঁকা, বৈজ্ঞানিক আবিষ্কার, লেখালেখি কিংবা কোনো সুর তৈরি করা। এক্ষেত্রে একই উপন্যাস বার বার লিখলে বা একই সায়েন্টিফিক পেপার বার বার লিখলে ঔপন্যাসিক কিংবা বিজ্ঞানী সফল হবেন না।